[作者] 马致远 [朝代] 元
枯藤老树昏鸦,小桥流水人家,古道西风瘦马。夕阳西下,断肠人在天涯。
[作者] 李白 [朝代] 唐
故人西辞黄鹤楼,烟花三月下扬州。孤帆远影碧空尽,唯见长江天际流。
[作者] 朱熹 [朝代] 宋
胜日寻芳泗水滨,无边光景一时新。等闲识得东风面,万紫千红总是春。
[作者] 贺知章 [朝代] 唐
碧玉妆成一树高,万条垂下绿丝绦。不知细叶谁裁出,二月春风似剪刀。
[作者] 李白 [朝代] 唐
日照香炉生紫烟,遥看瀑布挂前川。飞流直下三千尺,疑是银河落九天。
[作者] 苏轼 [朝代] 宋
水光潋滟晴方好,山色空蒙雨亦奇。欲把西湖比西子,淡妆浓抹总相宜。
[作者] 王安石 [朝代] 宋
京口瓜洲一水间,钟山只隔数重山。春风又绿江南岸,明月何时照我还?
[作者] 高鼎 [朝代] 清
草长莺飞二月天,拂堤杨柳醉春烟。儿童散学归来早,忙趁东风放纸鸢。
[作者] 杜甫 [朝代] 唐
两个黄鹂鸣翠柳,一行白鹭上青天。窗含西岭千秋雪,门泊东吴万里船。
[作者] 杨万里 [朝代] 宋
毕竟西湖六月中,风光不与四时同。接天莲叶无穷碧,映日荷花别样红。
[作者] 柳宗元 [朝代] 唐
千山鸟飞绝,万径人踪灭。孤舟蓑笠翁,独钓寒江雪。
[作者] 李商隐 [朝代] 唐
君问归期未有期,巴山夜雨涨秋池。何当共剪西窗烛,却话巴山夜雨时。
[作者] 苏轼 [朝代] 宋
横看成岭侧成峰,远近高低各不同。不识庐山真面目,只缘身在此山中。
[作者] 张继 [朝代] 唐
月落乌啼霜满天,江枫渔火对愁眠。姑苏城外寒山寺,夜半钟声到客船。
[作者] 崔颢 [朝代] 唐
昔人已乘黄鹤去,此地空余黄鹤楼。黄鹤一去不复返,白云千载空悠悠。晴川历历汉阳树,芳草萋萋鹦鹉洲。日暮乡关何处是?烟波江上使人愁。
[作者] 王之涣 [朝代] 唐
白日依山尽,黄河入海流。欲穷千里目,更上一层楼。
[作者] 韩愈 [朝代] 唐
天街小雨润如酥,草色遥看近却无。最是一年春好处,绝胜烟柳满皇都。
[作者] 毛泽东 [朝代] 近现代
独立寒秋,湘江北去,橘子洲头。看万山红遍,层林尽染;漫江碧透,百舸争流。鹰击长空,鱼翔浅底,万类霜天竞自由。怅寥廓,问苍茫大地,谁主沉浮?携来百侣曾游。忆往昔峥嵘岁月稠。恰同学少年,风华正茂;书生意气,挥斥方遒。指...
[作者] 孟浩然 [朝代] 唐
春眠不觉晓,处处闻啼鸟。夜来风雨声,花落知多少。
[作者] 杜牧 [朝代] 唐
远上寒山石径斜,白云生处有人家。停车坐爱枫林晚,霜叶红于二月花。